Občina Gorenja vas - Poljane

Poljanska c. 87, 4224 Gorenja vas

 javni razpis

 o sofinanciranju programov na področju socialno-humanitarnih dejavnosti, ki se sofinancirajo iz proračuna občine Gorenja vas – Poljane v letu 2019

**I. Namen razpisa:**

Namen javnega razpisa je izbira programov na področju socialno-humanitarnih dejavnosti, ki jih bo v letu 2019 sofinancirala Občina Gorenja vas - Poljane. Občina bo programe izvajalcev, ki bodo izpolnjevali razpisne pogoje, ocenila glede na postavljena merila in glede na razpoložljiva sredstva odločila o višini sredstev, s katerimi bo izbrane programe sofinancirala.

II. Predmet razpisa so:

1. posebni socialni programi in storitve invalidskih organizacij, s katerimi prispevajo k realizaciji pravic človeka državljana in nediskriminaciji invalidov,
2. programi humanitarnih organizacij, s katerimi rešujejo oziroma blažijo socialne stiske in težave posameznikov in skupin,
3. podpora delovanju invalidskih in humanitarnih organizacij,
4. programi za funkcionalno, socialno in zdravstveno ogrožene posameznike na območju Občine Gorenja vas – Poljane,
5. drugi programi društev in organizacij, ki vsebujejo elemente skrbi za zdravje in reševanje socialnih stisk in težav občanov.

Sredstva, ki se razdelijo na podlagi tega razpisa, niso namenjena za sofinanciranje:

1. programov, ki jih posamezni izvajalci izvajajo kot redne programe (zakonska ali pogodbena obveznost),
2. investicije v prostore društev,
3. formalnega izobraževanja,
4. stroškov dela izvajalcev programov/projektov,
5. programov, ki so sofinancirani iz drugih razpisov občine (na področju kulture, turizma, športa, ……).

**III. Orientacijska vrednost sredstev razpisa je 20.000,00 EUR.**

IV. Sredstva iz tega razpisa morajo biti porabljena do 31.12.2019.

V. Upravičenci, ki se lahko prijavijo na razpis:

* organizacije, društva, združenja in zveze, ki so registrirane za izvajanje socialno-humanitarnih dejavnosti,
* javni socialno-varstveni zavodi,
* dobrodelne organizacije kot prostovoljne in neprofitne organizacije, ki jih z namenom, da bi reševale socialne stiske in težave občanov, ustanovijo posamezniki v skladu z zakonom,
* organizacije za samopomoč kot prostovoljne in neprofitne organizacije, ki jih ustanovijo posamezniki v skladu z zakonom, da v njih izvajajo posebne socialne programe in storitve z namenom skupnega reševanja socialnih problemov občanov,
* invalidske organizacije kot prostovoljne in neprofitne organizacije, ki jih ustanovijo invalidi ali drugi posamezniki v skladu z zakonom, da v njih izvajajo posebne socialne programe in storitve, utemeljene na značilnostih invalidnosti po posameznih funkcionalnih okvarah.

Za izvajalce programov se po tem pravilniku ne štejejo organizacije, registrirane na podlagi Zakona o gospodarskih družbah.

**VI. Pogoji, ki jih morajo izpolnjevati prijavitelji oz. izvajalci programov:**

* izvajalec ima sedež (ali sedež enote) v Občini Gorenja vas – Poljane,
* izvajalec ima sedež izven območja iz prve alineje, vendar je registriran za izvajanje socialno-humanitarnih dejavnosti, in ima vsaj 3 člane, uporabnike ali prostovoljce, ki so občani Občine Gorenja vas – Poljane,
* vsak prijavitelj se lahko prijavi z več programi, vendar le enkrat (z eno vlogo)
* program ali projekt se izvaja na območju Občine Gorenja vas - Poljane ali izven nje, če v njem aktivno sodelujejo občani Občine Gorenja vas – Poljane,
* nimajo neporavnanih obveznosti do občine,
* da so registrirani in delujejo najmanj eno leto,
* da imajo urejeno evidenco o članstvu, razen za javne socialno-varstvene zavode,
* da dejavnost opravljajo na neprofitni osnovi,
* da vsako leto občinski upravi redno dostavljajo poročila o realizaciji programov (kar pa ne velja za prijavitelje, ki na razpis kandidirajo prvič) in plan aktivnosti za prihodnje leto.

 **VII. Merila za izbor:**

Iz sredstev proračuna Občine Gorenja vas - Poljane, proračunska postavka 253 »Humanitarne organizacije in društva», bodo v letu 2019 sofinancirani programi na področju socialno humanitarnih organizacij po merilih in kriterijih iz 18. člena Pravilnika o vrednotenju programov na področju socialno-humanitarnih dejavnosti v Občini Gorenja vas - Poljane (Uradni list RS, št. 67/18). Določbe tega pravilnika se uporabljajo tudi v vseh ostalih primerih, ko ta razpis ne določa drugače.

**VIII. Razdelitev sredstev:**

Sredstva za posamezne programe se razdelijo glede na doseženo število točk, pričakovana sredstva s strani prijavitelja ter višino razpoložljivih proračunskih sredstev. Vrednost točke se določi za vsako leto posebej po pregledu in točkovanju prispelih vlog na javni razpis.

Sofinancer bo odobrena sredstva nakazal iz proračuna Občine Gorenja vas – Poljane, proračunska postavka 253 »Humanitarne organizacije in društva«, na prejemnikov transakcijski račun na naslednji način:

-  70 % odobrenih sredstev v roku 30 dni po sklenitvi pogodbe o sofinanciranju programov na področju socialno-humanitarnih dejavnosti za leto 2019 in

- 30 % odobrenih sredstev po predložitvi zahtevka in dokazil o namenski porabi sredstev, dodeljenih po pogodbi o sofinanciranju programov na področju socialno-humanitarnih dejavnosti. Zahtevek se predloži najkasneje do 30.11.2019.

Če do omenjenega roka zahtevek ne bo predložen, se šteje, da prijavljeni programi niso bili izvedeni, zato se bo zahtevalo povrnitev že nakazanih sredstev.

Prejemnik sredstev, katerega program se bo izvajal v mesecu decembru 2019, kar mora biti razvidno iz prijave, je sofinancerju dolžan predložiti:

* najkasneje do **30.11.2019** zahtevek  za izplačilo sredstev v višini do 100 % odobrenih sredstev za programe, odobrene po tej pogodbi, z jasno navedbo, da bo program izveden v mesecu decembru 2019;
* končno vsebinsko in finančno poročilo programov z dokazili (fotokopije računov in potrdila o plačilu) pa najkasneje do **31. 3. 2020**.

IV. Obvezna oblika in vsebina prijave:

1. Prijavitelji oz. izvajalci programov morajo prijavo oddati na razpisnem obrazcu »Prijava na javni razpis za sofinanciranje socialno-humanitarnih programov v letu 2019«.

2. Prijava vsebuje naslednje elemente:

* 1. prijavo na izpolnjenem razpisnem obrazcu z vsemi zahtevanimi podatki in prilogami,
	2. izpolnjen, podpisan in žigosan vzorec pogodbe o sofinanciranju programov na področju socialno-humanitarnih dejavnosti,
	3. izjavo o nekaznovanosti.

**X.** **Predložitev prijav:**

Predlagatelji morajo vloge oddati v zaprti kuverti osebno v tajništvo občine ali po pošti kot priporočeno pošiljko na naslov: Občina Gorenja vas - Poljane, Poljanska c. 87, 4224 Gorenja vas, s pripisom » Prijava na javni razpis – ne odpiraj!« in z oznako: »za sofinanciranje programov na področju socialno humanitarnih dejavnosti v Občini Gorenja vas - Poljane v letu 2019«. Na ovojnici mora biti napisan naslov pošiljatelja.

Vloge morajo biti predložene do **20.5.2019 do 12.00** ure na naslov **Občina Gorenja vas - Poljane, Poljanska c. 87, 4224 Gorenja vas,** priporočeno po pošti ali osebno v tajništvo občine. Če je vloga poslana po pošti se šteje za pravočasno, če prispe na navedeni naslov do zgoraj navedenega datuma in ure.

**XI. Razpisna dokumentacija:**

Razpisno dokumentacijo lahko zainteresirani dvignejo vsak delavnik od dneva objave do prijavnega roka v tajništvu Občine Gorenja vas - Poljane, Poljanska c. 87, Gorenja vas ali na spletni strani občine [www.obcina-gvp.si](http://www.obcina-gvp.si)

**XII. Informacije:**

Vse dodatne informacije v zvezi z razpisom lahko interesenti dobijo vsak delavnik od dneva objave do konca prijavnega roka na telefonski številki 04/ 51 83 114 (Nataša Kopač).

**XIII. Datum odpiranja prijav:**

Odpiranje prijav ne bo javno. Izvedeno bo najkasneje v 8 dneh po zaključku razpisa.

**XIV. Izid razpisa:**

Prijavitelji bodo o izboru obveščeni v roku 30 dni po sprejeti odločitvi. Z izbranimi izvajalci bo župan sklenil pogodbe, v katerih bodo opredeljene medsebojne pravice in obveznosti.

**Občina Gorenja vas - Poljane**

 **Župan Milan ČADEŽ**